FinOps Suite este numele comercial al aplicației dezvoltate ca parte a proiectului TOSS.

Cuprins

Cuprins

Despre Allevo pe scurt

Motivația alegerii modelului open source

Comunitatea FINkers United

Proiectul TOSS (Treasure Open Source Software)

FinTPc ca aplicație open source

Rezultatele implementării TOSS - livrabile

Proiectarea unui nou portal www.allevo.ro

Proiectarea unui nou portal www.fintp.org

IT&C Directory

ANIS (Asociaţia Patronală a Industriei de Software și Servicii)

Banking News

Blog post

The Paypers

Fintech Finance

Banking News

The Fintech Magazine

The Paypers

Piața Financiară

Financial IT

The Fintech Finance Magazine

Despre Allevo pe scurt

Allevo este o companie românească înființată în februarie 1994 care realizează și livrează soluții software ce procesează tranzacții financiare și oferă conformitate cu standarde și reglementări. Totodată, Allevo oferă clienților săi pachete de servicii profesionale, care includ: mentenanță și suport software, analiză de business și de sistem, implementarea soluției software (inclusiv pregătirea și migrarea datelor), asistență pentru testare și acceptanță finală, instruire.

De-a lungul timpului Allevo și-a câștigat recunoașterea la nivel global în piața financiar-bancară prin realizarea de soluții software integrate și prin proiectele derulate în sfera sistemelor de plăți, a sistemelor de decontare și compensare, a soluțiilor de asigurare a continuității operaționale, a sistemelor de gestiune a fluxurilor de informații, soluțiilor de administrare a resurselor informatice distribuite, a sistemelor de gestiune a datelor și informațiilor.

Activitatea companiei a debutat prin stabilirea, în 1999, de relații de parteneriat cu furnizori de produse și servicii de renume în piața dezvoltării soluțiilor software pentru zona financiar-bancară: IBM, Oracle, Microsoft, SWIFT (Society for Worldwide Interbank Financial Telecommunications). În ceea ce privește relația de parteneriat cu compania SWIFT, aceasta se caracterizează prin faptul că Allevo a fost și încă este unicul partener SWIFT din România.

În anul 2000 Allevo a debutat ca dezvoltator de soluții software cu lansarea primelor două proiecte semnificative de dezvoltare software:

a) FMA – Financial Messaging Availability, soluție pentru asigurarea continuității operaționale a platformei SWIFT

b) InfoFlow, prima versiune a soluției Esfera, sistem de gestiune a fluxurilor de informații și a proceselor într-o companie, soluție folosită și în prezent în cadrul companiei Allevo.

Un moment reprezentativ în istoria și dezvoltarea companiei l-a reprezentat anul 2003, când în România s-a implementat Sistemul Electronic de Plăți (SEP), infrastructură administrată de TransFonD. Cu acest prilej, Allevo s-a impus în piața financiar-bancară din România prin soluția qPayIntegrator, destinată conectării instituțiilor financiare românești atât la SEP, prin rețeaua privata TFDNet, cât și la SWIFT, prin rețeaua privata SWIFTNet. Acesta a fost momentul de debut al Allevo ca furnizor de soluții software pentru procesarea tranzacțiilor financiare, compania fiind aleasă ca furnizor de soluții software de către un număr important de instituții financiar-bancare din România.

Datorită renumelui câștigat, în perioada 2011 – 2013, Allevo a devenit furnizorul aceleiași soluții software și pentru instituții financiare din afara României: 2010 - Musoni, Olanda și 2013 - Amsterdam Trade Bank - Olanda.

Dacă inițial, în 2003, soluția qPayIntegrator a fost dezvoltată doar pentru integrare cu serviciile TransFond pentru plăți de mare valoare și urgente în lei (ReGIS) și plăți de mică valoare în lei (SENT), de-a lungul timpului, în perioada 2013 – 2018,  Allevo a investit în activitatea de dezvoltare software, astfel încât soluția qPayIntegrator a fost extinsă prin implementarea rând-pe-rând de noi funcționalități.

Anul 2008 a adus schimbarea organizării funcționale a Allevo și a fluxurilor de operațiuni curente, instituționalizarea acestora simultan cu revizuirea procedurilor de lucru.

Până în anul 2012 Allevo a adăugat continuu caracteristici noi soluției qPayIntegrator, oferind sprijin pentru cele mai folosite instrucțiuni financiare, inclusiv caracteristici operaționale pentru gestiunea de risc (filtrarea AML, detectarea de duplicitate, reconcilierea conturilor), raportarea lichidităților, managementul end-to-end a remiterilor, conformitatea SEPA și TARGET2 etc.

qPayIntegrator este o soluție software cu distribuție comercială. In 2014, Allevo a luat decizia migrării către un nou model de business, prin înlocuirea modelului cu distribuție comercială prin modelul cu distribuție open source. Consecința acestei decizii a fost migrarea în 2012 a soluției qPayIntegrator la o nouă versiune tehnologică – soluția FinTP - soluție software open source de prelucrare a tranzacțiilor financiare.

În anul 2014 s-a lansat comunitatea FINkers United, comunitate ce sprijină dezvoltarea continuă a conceptului FinTP. Tot în acest an s-a început încărcarea codului sursă al FinTP în spațiul cu sursă deschisă GitHub.

În perioada 2016 – 2018, sub impactul noilor reglementări apărute în piața financiar-bancară, Allevo a dezvoltat alte noi soluții:

- FinTP-C2B, soluție dedicată asigurării conformității interfațării corporațiilor cu băncile partenere, conform standardului SEPA

- FinTP-Convertor, soluție dedicată securizării tranzacțiilor financiare transmise între aplicațiile bancare și interfața SWIFT – SWIFTAlliance Access

- FinTP-Connect, soluție dedicată asigurării conformității cu Directiva (UE) nr. 2366/2015 privind serviciile de plată în cadrul pieței interne (PSD2).

Pe lângă soluțiile destinate instituțiilor financiar-bancare pentru procesarea tranzacțiilor financiare, Allevo a dezvoltat și inclus în portofoliul sau și o soluție destinată procesării tranzacțiilor specifice trezoreriilor din corporații - qPI-TIPc:

- 2010, Carrefour Romania

- 2012, A&D Pharma Holdings SRL.

Ca și qPayIntegrator, qPI-TIPc este o aplicație cu distribuție comercială. In anul 2017, Allevo a semnat cu Ministerul Dezvoltării Regionale, Administrației Publice și Fondurilor Europene, respectiv cu Ministerul Comunicațiilor și Securității Informaționale, un contract de Finanțare pentru proiectul de dezvoltare software privind migrarea aplicației qPI-TIPc către o noua versiune tehnologică – FinTPc,  aplicație cu distribuție open source și adaptată noilor cerințe tehnologice și de business din piață.

Motivația alegerii modelului open source

Software-ul open source, odată doar domeniul pasionaților de tehnologie, se extinde sau, așa cum îndrăzneț o spun unii, „devorează lumea”. Istoria open source a debutat în 1983 când primul proiect de software open source a fost lansat de Richard Stallman, fondatorul Proiectului GNU. Ideea lui a dus la lansarea unei cantități uriașe de software open source de-a lungul timpului și la nașterea GNU Licenței Generale Publice (GPL), de departe cea mai populară licență open source.

Astăzi există numeroase implementări relevante ale modelului open source şi ale principiilor softului liber distribuit în diverse domenii, cum ar fi: educaţie, sănătate, artă, electronică, ştiinţă şi inginerie, robotică, industria auto, guvernare şi, nu în ultimul rând, domeniul software.

În 1991, Linus Torvalds a creat Linux, acesta devenind ultima piesă din puzzel-ul proiectului sistemului de operare GNU, furnizând  un sistem de operare gratuit și open source. Doi ani mai târziu, în 1993, este fondată compania Red Hat, bazată pe propria distribuție Linux, care a dus conceptul de open source la nivelul următor, transformându-l într-un business foarte profitabil, chiar dacă la bază acesta este un produs gratuit.

În 1996, Apache a preluat Web, arătând cum un produs open source poate să se impună pe piață. Încă din acel an, Apache a fost în mod constant cel mai răspândit și utilizat software web de pe Internet. Netscape și-a lansat în regim open source browser-ul web. Alături de acest lucru, a pornit comunitatea open source Mozilla, datorită căreia a apărut mai târziu Firefox.

Inclusiv sistemul de operare Android, al smartphone-urilor, lansat de Google în 2008 are la baza esența Linux. Astfel Linux a devenit centrul dominant atât pe platformele mobile, cât și pe super-computere, și un jucător cheie al sistemelor de operare ale serverelor.

Open source, deşi este un model de afaceri cu vechime pentru alte industrii, în ceea ce privește soluțiile IT destinate industriei financiare distribuția acestora sub licența GPL poate fi privită ca revoluționară.

Băncile, renumite drept instituții deosebit de precaute, au început să evalueze oportunitatea open source pentru anumite părți ale infrastructurii IT și să adopte strategii deschise, precum publicarea de API-uri deschise, care să poată fi folosite de dezvoltatori independenți. Adopția de tehnologii deschise este numai începutul unei schimbări intrinseci pe care ecosistemul serviciilor financiare este pe cale să o experimenteze. Dispozitive conectate care pot comunica între ele și super-computere cu capacitate de a analiza cantități uriașe de date, pe scurt, internet-ul tuturor lucrurilor, sunt doar câteva dintre aspectele care au început să ofere băncilor noi oportunități de business.

În acest context, din dorința de dezvoltare continuă și adaptare la noile condiții de piață, Allevo a realizat că dezvoltarea și implementarea în regim open source a unor soluții software noi și inovatoare pentru tranzacțiile financiare, duc la îmbunătățirea serviciilor financiare existente în prezent pe piață.

Allevo este astfel deschizători de drum în această nouă abordare, acesta fiind și unul dintre diferențiatorii companiei față de competitorii săi. Decizia modificării modelului de distribuție a fost luată ca urmare a unei analize amănunțite, și roadele nu s-au lăsat mult așteptate – astfel că până în prezent, majoritatea clienților bancari ai Allevo au început utilizarea productivă a FinTP.

Schimbarea modelului de business a început în mai 2012, când Allevo a trecut de la un tip de licențiere tradițional, la un model de distribuție a aplicațiilor în regim open source, care are în vedere înlăturarea costurilor de licențiere și translatarea acestora sub formă de servicii recurente. Astfel, rămâne la latitudinea clientului sa aleagă reînnoirea acestora, in funcție de gradul de satisfacție și posibilitățile financiare.

Acest aspect a dus la migrarea a soluției qPayIntegrator la o nouă versiune tehnologică – soluția FinTP - soluție software open source de prelucrare a tranzacțiilor financiare. Acest model de distribuție este diferit față de ce se practică în mod curent în această industrie, avantajul său principal fiind acela că înlătură orice dependență de furnizor.

În plus, își propune să crească competitivitatea, să elimine riscul operațional și să facă accesibile sistemele de procesare a tranzacțiilor financiare și pentru întreprinderile miciși mijlocii.

Pentru client, acest model aduce beneficii suplimentare, și anume:

- codul sursă al aplicației intra în posesia clientului, acesta căpătând independență față de furnizor și asigurându-și      continuitate operațională în situația în care colaborarea cu Allevo ar fi întreruptă;

- transparență asupra codului care rulează la client, cu posibilitate de audit;

- susținerea de care beneficiază un produs publicat în spațiul open source, din partea comunității;

- posibilitatea instalării și rulării unui mediu bazat numai pe componente open source.

Deși alăturarea noțiunilor de banking și tehnologii open source poate părea puțin ambițioasă, Allevo este un vechi suporter al aducerii celor două sub acelaşi acoperiş. Ideea FinTP a fost anunţată în 2011, iar proiectul FinTP în sine a fost publicat în ianuarie 2014.

FinTP este prima aplicație de procesare de tranzacții financiare disponibilă în regim open source, distribuită sub licență GPL v3. Sursele sunt publicate în github.com/FinTP, iar documentația aferentă, scenariile de utilizare și alte informații se găsesc pe portalul comunității, fintp.org. Practic, oricine poate evalua, contribui cod, instala, utiliza, testa, îmbunătăți, construi aplicații complementare peste versiunea FinTP disponibilă în cadrul comunității. și oricine se poate înscrie în această comunitate. Astfel, FinTP beneficiază de contribuțiile oricui dorește să îmbunătățească și să regândească bucăți și fragmente din cod. Aceasta este o abordare non-intruzivă menită să încurajeze colaborarea, creativitatea și generarea ideilor într-o comunitate care este deschisă și transparență.

În 2014, Allevo a lansat BOOST, un proiect foarte drag Allevo, pornit de la convingerea că băncile și instituțiile financiare în general își pot accelera ritmul de evoluție, ajungând să îl atingă chiar pe cel al tehnologiilor de care sunt înconjurate, prin însușirea principiilor care stau la baza soft-ului deschis. Abrevierea BOOST înseamnă Banking On Open Source Technologies, ideea din spate fiind aceea de a da instituţiilor financiar-bancare posibilitatea de a-şi desfăşura activităţile de zi cu zi folosind tehnologii open source.

BOOST, proiect multi-anual şi multi-disciplinar se axează pe trei piloni:

1/ aplicaţie OSS (Open Source Software) - FinTP,

2/ comunitate care să îi susţină dezvoltarea - FINkers United, şi

3/ modernizarea şi adaptarea Allevo la noul model de business, prin modificări la nivel de organizare, procese, model de distribuţie şi surse de venituri.

În prezent, Allevo continuă să publice aplicaţiile sale software sub licenţa GPL V3 (capitalizând pe comunitatea FINkers United) cu aplicaţia destinată centralizării operaţiunilor de trezorerie ale corporaţiilor, numele de cod al proiectului fiind TOSS - Treasure Open Source Software.

Ca expozant la Sibos 2014, unul dintre cele mai mari evenimente adresate domeniului financiar-bancar, organizat anual de SWIFT, Allevo a găzduit la Boston proiectul FinTP şi comunitatea FINkers United pentru a le crea vizibilitate şi pentru a atrage noi membri în comunitate. Acest lucru nu a fost deloc uşor, pentru că din cei 180 de

expozanţi, majoritatea bănci şi furnizori de soluţii, Allevo a fost singura companie care a adus în prim plan o aplicaţie de procesare de tranzacţii financiare distribuită sub licenţă GPL v3.

Allevo a adus în discuție tehnologiile bancare open source și ce implică acestea în contextul actual, cum pot băncile să adopte și să opereze folosind principiile open source și miezul filosofiei acestui model: schimbul liber de idei, concurență liberă, cooperare în aria operațiunilor non-diferențiate și etică de business. Având în vedere că a fost primul eveniment important de după lansarea FinTP, discuția a fost în jurul provocărilor de a gestiona o comunitate open source într-o piață a serviciilor financiare destul de reglementată.

Un an mai târziu, tot la Sibos, Allevo a continuat discuţia despre BOOST (Banking On Open Source Technologies), despre crearea şi distribuirea de aplicaţii software şi cunoştinţele aferente, în conformitate cu cultura open source, despre inovaţie prin împărtăşirea know-how-ului şi prin colaborare şi despre aducerea principalelor inovaţii în sistemele financiare deja stabilite.

Declaraţia lui Marc Andreessen din 2011 conform căreia software-ul devorează lumea a capătat o nouă semnificaţie în lumina predicţiilor IDC, conform cărora tehnologiile mobile, cloud, social şi big data vor influenţa şi chiar transforma firmele din toate industriile. Chiar dacă apetitul pentru open source nu este atât de mare în lumea financiară comparativ cu alte industrii, se poate observa o tendinţă crescătoare de adoptare şi contribuţii. De aceea, în cadrul discuţiilor au fost abordate şase teme principale asociate cu software-ul open source. Scopul a fost acela de a oferi o imagine de ansamblu asupra OSS şi cum acesta poate să satisfacă nevoile industriei financiare.

Prima temă abordată a fost filozofia open source, unde principiul de bază este partajarea. Allevo mizează pe cultura open source, având convingerea că prin colaborarea cu profesioniştii din domeniu care împărtăşesc aceleaşi valori se pot obţine cele mai bune rezultate.

Următoarea temă abordată a fost legată de tendinţele de distribuţie a aplicaţiilor software, fireşte cu accent pe modelul de distribuţie open source. Autorităţile publice încurajează tot mai mult adopţia de aplicaţii open source

în favoarea celor cu licenţă comercială, susţinând prin reglementări legislative pe achiziţii publice la nivel naţional sau chiar european. Pe lângă instituţii guvernamentale, din sistemul medical sau al educaţiei, industria financiară începe să-şi îndrepte atenţia spre adopţia de software open source nu doar la nivelul infrastructurii pentru a reduce costurile, ci şi la nivelul aplicaţiilor. Conform predicţiilor Gartner, software-ul open source va face parte din portofoliul aplicaţiilor critice ale tuturor corporaţiilor de top până în 2016.

Următoarele teme au vizat în special calitatea şi securitatea aplicaţiilor open source. Pentru orice aplicaţie software, calitatea este determinată de funcţionalitatea livrată utilizatorului final şi de o serie de atribute – în cazul aplicaţiilor critice din zona financiară, cele mai importante sunt securitatea, fiabilitatea, disponibilitatea, robusteţea, scalabilitatea.

Concluzia a venit oarecum natural – calitatea softwareului este dată de capacitatea de livrare a comunităţii implicate în dezvoltarea sa, iar open source prin natura sa are avantajul că poate mobiliza comunităţi mai mari

decât este posibil unei singure companii. Reprezentanţii Allevo au furnizat amănunte din experienţele lor din cadrul procesului de migrare de la software proprietar la software open source, care a implicat o serie de îmbunătăţiri tehnice descoperite odată cu scanarea şi documentarea codului pentru identificarea vulnerabilităţilor, consistenţei şi conformităţii cu constrângerile de licenţiere.

Un alt subiect dezbătut a fost open source ca platform de inovare. Argumentul este că open source permite companiilor să dezvolte în colaborare software pentru procesarea tranzacțiilor sau asigurarea conformităţii cu reglementările, activităţi care trebuie îndeplinite de toate instituțiile financiare, dar care nu sunt un factor diferenţiator în dezvoltarea afacerii. Astfel, li se oferă posibilitatea de a elibera resurse şi a se concentra pe dezvoltări strategice unde pot obţine avantaje în faţa competitorilor.

Ultima temă adusă în discuţie s-a axat pe comunitate – roluri, diferenţa dintre comunităţile tradiţionale formate dintr-un furnizor cu mai mulţi utilizatori şi comunităţile open source, unde fiecare poate contribui în aria sa de competenţă şi influenţa deciziile strategice legate de dezvoltarea produsului.

Sesiunea s-a încheiat cu invitaţia Allevo de a participa la construcţia primei comunităţi open source din lumea financiară, FINkers United, care are ca obiectiv asigurarea interoperabilităţii pe întreg lanţul de procesare al tranzacţiilor financiare, definind un nou nivel de standardizare semantică.

Tot în 2015, pentru inițierea proiectului TOSS, Allevo a primit din partea Revistei e-Finance, în luna ianuarie 2016, premiul la categoria e-payments. În 2016, prin reprezentantul său, Allevo a obținut locul al doilea la Hackathonul organizat cu ocazia RedHat Summit 2016, cel mai important eveniment open source, dedicat companiilor și consumatorilor de tehnologiilor open source.

Un an mai târziu, Allevo a demarat proiectul TOSS (Treasure Open Source Software) în calitate de beneficiar al Programului Operațional Competitivitate 2014 -2020.

Din perspectiva Allevo, proiectul TOSS va contribui la crearea unui portofoliu consistent de aplicații open source pe întreg lanțul de distribuție a fluxurilor financiare – acoperind atât cererea (corporații ne-bancare), cât și oferta (bănci/ instituții de credit) de servicii financiare. Astfel soluția este unitară tehnologic, unitară ca model de distribuție a soluției și asigură de facto interoperabilitatea cerere <-> oferta. În acest fel, Allevo va putea extinde aria de parteneriate, de la parteneriat strict tehnologic la parteneriat bazat pe interes mai larg de afaceri – întrucât redistribuirea FinTPc devine interesantă economic, atât pentru băncile cu profil de operare preponderent corporatist, cât și corporațiilor care prin relațiile de afaceri se constituie într-o rețea.

Comunitatea FINkers United

Dezvoltarea și implementarea aplicațiilor cu distribuție open source a necesitat înființarea de către Allevo a unei comunități care să sprijine dezvoltarea acestor aplicații.

Astfel, in anul 2014, Allevo a lansat comunitatea FINkers United (www.fintp.org), comunitate ce sprijină dezvoltarea continuă a conceptului și a aplicațiilor cu distribuție open source pe care le dezvoltă.

Misiunea comunității FINkers United este de a încuraja creativitatea în industria financiară, de a crea un mediu în care ideile se dezvoltă și se transformă în funcționalități, spre beneficiul oricui. Principiile care guvernează comunitatea au la bază deschiderea prin acces deplin și gratuit la resurse, cod sursă și binare compilate. Oricine este binevenit să adere, fie ca individ, fie ca reprezentant al unei instituții. Contributorii pot aduce modificări codului sursă existent, având obligația morală să le posteze în depozitul de cod sursă comun, pentru beneficiul membrilor comunității. Codul sursă este versionat, asigurând astfel posibilitatea de a reveni la versiunea anterioară. Structura este colaborativă, lucru posibil atât prin mecanismele de contribuție, cat și prin existența unui Forum prin intermediul căruia experții pot comunica pentru a dezbate subiecte de interes comun.

În situația în care apar inițiative ale altor entități din spațiul comunității FINkers United, o echipă Allevo este alocată, pe bază de interes și decizie personală, pentru a contribui la aceste inițiative. Rezultatele care se înregistrează sunt monitorizate și, în funcție de oportunitate, se suplimentează sau se restrânge echipa alocată. Această practică este favorizată de realitatea că Allevo este inițiatorul și unul dintre principalii contribuitori la comunitate. Pe măsură ce comunitatea capătă propria sa capacitate de dezvoltare, contribuțiile Allevo vor fi publicate și supuse aprobării comunității, în timp ce în interiorul companiei acestea ar urma procese similare cu cele reglementate pană în prezent.

În 2012, la București, a avut loc primul eveniment din seria FINkers United, un eveniment unic în primul rând datorită formatului interactiv, menit să stimuleze discuțiile deschise, în care participanții au făcut schimb de idei și puncte de vedere, și în al doilea rând  prin tematica conferinței, care a avut ca subiecte centrale aplicațiile open source pentru core banking.

Organizat cu sprijinul Institutului Bancar Român, al Asociaţiei Române a Băncilor, al SWIFT şi al unui număr important de specialişti din piaţa financiar–bancară românească şi internaţională, reprezentanţi ai mediului academic şi de afaceri, FINkers United şi-a propuns să dezbată provocările pe care le ridică crearea unei astfel de platforme open source, într-o manieră care să permită tuturor invitaţilor să-şi aducă propria contribuţie.

S-a discutat despre aplicații open source în general, despre motivele pentru care unele eșuează, în timp ce altele au un succes răsunător, s-a evaluat dacă aplicațiile open source sunt mai bune decât aplicațiile proprietare (lucru deja demonstrat), și s-a dezbătut propunerea concretă a Allevo de a crea o astfel de aplicație în lumea financiar-bancară, care, prin definiție, este o piață tradiționalistă ș, în general reticentă la schimbări majore.

În cadrul evenimentului au fost organizate două workshop-uri în care participanții au fost împărțiți în 7 grupuri. Două dintre aceste grupuri au tratat procesele și operațiunile de zi cu zi pe care le presupune procesarea tranzacțiilor financiare, cu pașii necesari și soluțiile software folosite în prezent, compilând la final o listă cu punctele de interes legate de funcționalitate, suport, migrare, operațiuni, interoperabilitate, etc. Celelalte 5 echipe, au identificat fiecare în parte, câte un top cu cele mai importante 3 chei ale succesului unui proiect open source și apoi, un top 3 cu recomandările către Allevo pentru ca proiectul FinTP să fie unul de succes, toate acestea acoperind ambele componente ale proiectului: aplicația în sine și comunitatea. Multe idei valoroase au reieșit din aceste discuții deschise, iar FinTP se va baza pe concluziile adunate pentru a-și rafina strategia și abordarea, și pentru a actualiza documentul în care sunt detaliate scopul și viziunea acestuia, pentru a adresa în mod direct întrebările, temerile și ideile celor prezenți.

Proiectul TOSS (Treasure Open Source Software)

Allevo și-a propus să dezvolte o soluţie financiară pentru societăţile nebancare/corporaţiilor, respectiv un sistem de procesare a tranzacţiilor financiare ce are la bază tehnologia şi conceptele folosite de insituțiile bancare, uniformizând astfel procesările din lanţul de distribuţie a serviciilor financaire.

Astfel, compania a demarat miercuri, 16 august 2017, proiectul TOSS (Treasure Open Source Software), în calitate de beneficiar al Programului Operaţional Competitivitate 2014 – 2020, Axa prioritară 2 „Tehnologia Informației și Comunicațiilor(TIC) pentru o economie digitală competitivă.” Cu o perioadă de implementare de 25 de luni și o valoare totală de 6.805.370,35 lei, din care asistență financiară nerambursabilă 3.570.229,17 lei, proiectul are ca scop dezvoltarea unei soluții software inovatoare pentru prelucrarea tranzacțiilor financiare, distribuită în regim open source.

Proiectul TOSS presupune o soluţie financiară pentru societăţile nebancare, cum ar fi IMM-uri sau corporaţii. Aplicația principală dezvoltată în cadrul proiectului este un sistem de procesare a tranzacţiilor financiare ce are la bază tehnologia şi conceptele folosite de instituțiile bancare, uniformizând astfel procesările din lanţul de distribuţie a serviciilor financiare.

Soluţia inovatoare propusă de Allevo creează infrastructuri specifice afacerii corporaţiilor şi eficientizează costul şi durata de procesare şi decontare a operațiunilor financiare proprii.

Aplicația optimizează deciziile financiare și de trezorerie ale corporațiilor, permițând efectuarea celor mai bune plasamente pentru resursele disponibile. De asemenea, cunoașterea clienților care sunt în întârziere privind realizarea obligațiilor financiare, permite scurtarea timpilor de recuperare a creanțelor simultan cu scăderea costurilor generale legate de gestiunea acestora.

Prin scurtarea timpilor de execuție a instrucțiunilor bancare, corporațiile pot dispune optim de fondurile proprii și pot marca profituri financiare.

Componenta de predicție pe termen scurt a fluxului de lichidități permite corporațiilor să identifice în avans eventualele riscuri de întârziere la onorarea propriilor obligații financiare și să ia măsuri de evitarea acestora.

Centralizarea operațiunilor financiare permite corporațiilor care au mai multe unități operaționale să gestioneze fluxul de lichidități mai economic și agregat la nivelul centralei.

Din perspectiva Allevo, investiția contribuie la crearea unui portofoliu consistent de aplicații open source pe întreg lanțul de distribuție a fluxurilor financiare, acoperind atât cererea (corporații ne-bancare), cât oferta (bănci/ instituții de credit) de servicii financiare.

Astfel soluția este unitară din punct de vedere tehnologic, unitară ca model de distribuție și asigură de facto interoperabilitatea cerere - oferta. În acest fel Allevo extinde aria de parteneriate, de la parteneriate strict tehnologice la parteneriat bazat pe interes mai larg de afaceri. Deoarece redistribuirea FinTPc devine interesantă economic, atât pentru băncile cu profil de operare preponderent corporatist, cât și corporațiilor care prin relațiile de afaceri se constituie într-o rețea.

Aplicația FinTPc (suita de aplicații de trezorerie pentru corporații) va fi publicata la sfârșitul proiectului în spațiul open source prin intermediul portalului fintp.org.

Funcționalitățile principale cuprind:

- Integrarea tuturor plăților inițiate de sisteme ERP ale corporației, reprezentând facturi furnizor, impozite, taxe și accize, salarii;

- Creare de instrucțiuni de plată automată și manuală;

- Organizarea plăților după tipul acestora sau după firma plătitoare conform nomenclatorului intern;

- Definirea de machete și liste de machete pentru plăți repetitive sau multiple;

- Îmbogățirea instrucțiunilor de plată cu informații pentru înregistrare, monitorizare, reconciliere și raportare;

- Raportare după furnizor, cont corespunzător din planul contabil, locație, coduri de raportare;

- Validare; detecția posibilelor duplicate bazat pe criterii configurabile;

- Configurarea limitelor de plată pentru fiecare furnizor, detecția automată a depășirii nivelului configurat și investigarea instrucțiunilor de plată care depășesc plafonul stabilit;

- Verificarea conturilor furnizor cu listele ‘negre’;

- Investigarea, corecția, anularea și/sau autorizarea instrucțiunilor de plată;

- Generarea mesajelor standard SWIFT de plată (MT101, ISO20022 pain.001);

- Inițierea înregistrării contabile pentru instrucțiunile de plată create manual;

- Importul extraselor de cont;

- Rutarea mesajelor primite (încasări sau confirmări) către aplicațiile interne (ERP, contabilitate, resurse umane);

- Reconcilierea plăților cu facturile furnizor, a încasărilor cu facturile emise, a înregistrărilor contabile cu extrasele de cont;

- Rapoarte diverse.

Grupurile țintă ale acestui proiect sunt: marii producători (industriile automobile, farmaceutică, energie și altele) sau prestatori de servicii (distribuție utilități, distribuție de mărfuri, lanțuri de retail și altele), întreprinderile mici și mijlocii care desfășoară afaceri în legătură cu mari producători, procesatorii de tranzacții financiare sau furnizori de servicii intermediare pentru unele instrumente financiare, precum și infrastructurile financiare intra- sau inter-sectoriale.

Alte extensii posibile privesc relația corporației cu clienții săi instituționali sau individuali și externalizarea către aceștia a unor informații sau chiar permiterea unor operațiuni financiare care să însoțească schimbul de mărfuri sau servicii.

Rezultatele concrete ale implementării TOSS sunt:

1. Un portal pentru comunitatea FINkers United;

2. Portal Allevo reproiectat;

3. O unealtă de testare automată;

4. O unealtă de benchmarking;

5. O suită de aplicații FinTPc.

FinOps Suite este denumirea comercială a soluției care are în centru aplicația FinTPc, care se va dezvolta în cadrul proiectului TOSS.

FinTPc ca aplicație open source

Modelul de distribuție open source elimină costurile inițiale de licențiere, împuternicește utilizatorul cu acces nerestricționat la codul sursa al aplicației și furnizează acces la resursele comunității din spatele produsului. Pentru acei consumatori interesați să aibă o variantă validată a produsului, în afara codului sursă, Allevo poate oferi varianta garantată a aplicației, precum și servicii specific.

Implementarea proiectului TOSS va genera o soluție inovatoare în domeniul aplicațiilor software de prelucrare a tranzacțiilor financiare din următoarele considerente:

- Conceptual, FinTPc este gândit pentru a optimiza fluxurile financiare ale oricărei industrii sau ale oricărui model de corporație. Fluxurile financiare la nivel de afacere sau la nivel operațional sunt înalt adaptabile și configurabile (inclusive formatul datelor) prin posibilitatea de rescriere a schemelor XML corespunzătoare, incluse în FinTPc. Aceasta permite o modelare flexibilă a fluxurilor de operațiuni și de date, și a rapoartelor generate (de exemplu a celor de lichiditate si de previziune a fluxurilor de capital de lucru);

- Este un produs unic, prin tipul de distribuție open source, care conduce la eliminarea CAPEX (cheltuielilor de capital) și la un OPEX (cheltuieli operaționale) sensibil mai mic decât în cazul pachetelor financiare distribuite de SAP, JD Eduards, Oracle, Microsoft și alți furnizori de sisteme ERP, pentru care se plătesc atât licențierea inițială a software-ului cât și serviciile de suport recurente;

- FinTPc este o fereastră unică de consolidare a tuturor operațiunilor financiare, permițând centralizarea administrării acestora, executării acestor operațiuni, raportarea și dezvoltarea unor politici de optimizare a utilizării pe termen scurt a resurselor disponibile;

- FinTPc este o componentă esențială și inovativă pentru dezvoltarea unei infrastructuri care să servească o rețea de afaceri sau o industrie sau un sector industrial, datorită tipului de distribuție open source care asigură costuri rezonabile corespunzând cerințelor de eficientizare economică. FinTPc este  funcțional aliniat la standardele financiar – bancare, iar prin comparație cu soluțiile generale de middleware, care se licențiază în funcție de numărul procesoarelor de pe serverele pe care se instalează soluția sau și în funcție de numărul de utilizatori care lucrează concurențial local sau la distanță, FinTPc elimină costurile de licențiere inițiale, iar

- costurile recurente de mentenanță și suport sunt corelate numai cu volumul activității desfășurate (volumul tranzacțiilor procesate) – fiind direct legat de producția și profitabilitatea acesteia;

- Fiind o platformă de dezvoltare transparentă, publică și gratuit accesibilă, know-how liber și gratuit distribuit, FinTPc este în fapt o platformă de învățare, dezvoltare continuă și inovare a soluțiilor software pentru procesarea tranzacțiilor financiare.

Rezultatele implementării TOSS - livrabile

Prin proiectul TOSS se va dezvolta o suită inovativă de aplicații de trezorerie pentru corporații, respectiv FinTPc (Financial Transactions Processing for Corporations) - o aplicație software open source de prelucrare a tranzacțiilor financiare pentru corporații ce va avea ca principale livrabile următoarele:

1) Cod sursă clar documentat (inclusiv informații asupra reviziei platformelor de dezvoltare și testare folosite) – publicat pe GitHub, în spațiul FinTP, proiectul TOSS

2) Conținut explicativ complet privind descărcarea și instalarea codului executabil (care va fi publicat pe portalul comunității FINkers United – www.fintp.org), configurarea aplicației, personalizarea acesteia, testarea și validarea aplicației astfel instalate, modalitățile de întreținere și suport.

3) Portal Allevo care să reflecte:

a) evoluția proiectului TOSS și pregătirea lansării acestuia în piață;

b) facilitate de ofertare și contractare electronică;

c) facilitate privind asigurarea suportului în vederea exploatării produsului, inclusiv facilitarea accesului la baza       de date și cunoștințe legate

d) oferta de servicii suplimentare - de exemplu consultant și școlarizări on/off site și virtuale;

e) parte a bibliotecii de cunoștințe Allevo, pe care firma hotărăște s-o publice (whitepapers, video, demo etc.)

f) spațiu de dezbatere de tip blog/ microblog

4) Portal  FINkers United care sa asigure:

a) evoluția proiectului TOSS și pregătirea lansării acestuia în piață;

b)  conținut explicativ privind sursele de ofertare a software garantat de firme (de exemplu Allevo sau alte firme care aderă la FINkers United), servicii inițiale și recurente.

c) spațiu de dezbatere de tip blog/ microblog pentru:

i) suport oferit noilor contributori la proiect;

ii) suport oferit de comunitate noilor utilizatori;

iii) dezbateri asupra orientării comunității și a dezvoltării acesteia;

iv) dezbateri supra tehnologiilor utilizate și a instrumentelor de lucru;

v) suport privind documentația și întreținerea conținutului;

vi) dezbateri asupra dezvoltărilor ulterioare și extinderea pieței ținta;

vii) parte a bibliotecii de cunoștințe Allevo, pe care firma hotărăște s-o publice (whitepapers, video, demo etc).

d) spațiu de întâlniri (meeting) virtuale astfel încât membrii comunității, contributorii, utilizatorii,  și alte persoane interesate să poată participa și la mare distanta la întâlnirile periodice formale/ informale.

Proiectarea unui nou portal www.allevo.ro

Ca parte a proiectului TOSS, Allevo reproiectează portalul www.allevo.ro şi pune la dispoziţia clienţilor noi surse de informaţii şi funcţionalităţi, aliniate cerinţelor tehnologice şi de business actuale.

Una dintre componenetele proiectului TOSS (Treasure Open Source Automation) este dezvoltarea şi proiectarea

unui portal web nou, www.allevo.ro. Această component este aproape finalizată, cu ajutorul furnizorului care a asigurat partea de web design.

Portalul beneficiază de câteva funcții suplimentare, care ajută clienții să aibă acces mai rapid la informații și

care oferă o navigare mai facilă. Funcțiile noi care oferă servicii comerciale oferă:

- interogări comerciale, cum ar fi informări comerciale, oferte, contractare;

- identificarea și validarea inițiatorului cererii, cu preluarea manuală a procesului în cazul în care validarea nu poate fi făcută on-line;

- culegerea informațiilor primare pentru dimensionarea documentului de răspuns;

- generarea documentului solicitat, de exemplu informaţie comercială, ofertă sau contract;

- contact direct al iniţiatorului cu un reprezentant Allevo pentru clarificări sau eventuale negocieri de termene şi condiţii; export informaţii relevante către sistemul de back-office Allevo.

O altă gamă de servicii include serviciile suport destinate partenerilor şi clienţilor. Portalul generează automat, în baza contractelor încheiate: un cont client în sistemul Helpdesk Allevo SiT!, un profil al clientului adaptat tipului de contract şi instrucţiuni complete privind utilizarea serviciului suport şi a accesului la baza de cunoştinţe.

Portalul oferă şi o gamă de servicii de şcolarizare sub formă de sesiuni de şcolarizări contractate, webinare la cerere sau la comandă, sesiuni de demonstrații la comandă sau la cerere.

O subcomponentă importantă o reprezintă serviciile de promovare: blog, microblog şi evenimente. Acestea dispun de facilităţi de comunicare cu terţe părţi, cu scopul de a consemna reacţia cititorilor sau a participanţilor la evenimente.

Noul portal suportă şi transmiterea în timp real a evenimentelor organizate de Allevo.

Proiectarea unui nou portal www.fintp.org

Ca parte a proiectului TOSS, Allevo reproiectează portalul www.fintp.org şi pune la dispoziţia comunităţii FINkers United noi surse de informaţii şi funcţionalităţi, aliniate cerinţelor tehnologice şi de business actuale.

Una dintre componenetele proiectului TOSS (Treasure Open Source Automation) este dezvoltarea şi proiectarea unui portal web nou, www.fintp.org. Această componentă este aproape finalizată, cu ajutorul furnizorului care a asigurat partea de web design.

Portalul beneficiază de câteva funcţii suplimentare, care ajută membrii comunităţii FINkers United să aibă acces mai rapid la informaţii şi care oferă o navigare mai facilă. Portalul oferă extinderea obiectului asociaţiei FINkers United pentru dezvoltarea, întreţinerea şi promovarea aplicaţiei open source pentru trezorerii de corporaţii.

Acest lucru presupune: crearea proiectului corespunzător în GitHub, crearea proiectului corespunzător pe portalul asociaţiei FINkers United, crearea şi întreţinerea comunicării prin email, micro-blog, forum, mijloace specifice pentru proiectul destinat companiilor şi trezoreriilor de corporaţie.

Noul portal oferă facilitatea de şedinte virtuale care găzduiesc comunicarea grupurilor de interes precum şi a adunărilor periodice ale clienţilor şi contribuitorilor, sau a board-ului care administrează comunitatea. Pentru partea de infrastructură, Allevo a încheiat un abonament pe perioada proiectului şi, în continuarea acestuia, pentru capacităţi de procesare, stocare şi comunicaţii oferite de furnizori de servicii găzduite (IaaS/PaaS).

Codul executabil este publicat zilnic aliniat la revizia codului sursă disponibil în GitHub. Allevo a încheiat suplimentat şi un abonament pentru servicii de scanare a expunerilor de conformitate a licenţelor utilizate, de securitate sau de consistenţă a codului sursă.

Allevo a alocat o echipă completă, formată din analişti de business, arhitect, designer, programatori, testeri, implementatori şi suport, documentarişti, echipă permanent alocată lucrului în comunitate. Documentarea proceselor de lucru în comunitatea FINkers United se află disponibilă în mod gratuit pe portalul www.fintp.org.

Portalul include conţinut explicativ asupra procedurilor de descărcare a codului executabil, instalare a aplicaţiei, configurare, personalizare, testare şi validare, şi suportului disponibil – inclusiv acces la baza de cunoştinţe pentru întreg ciclul de viaţă software al FinTPc. Prin portal se poate face demo automat sau condus FinTPc.

Portalul permite administrarea şi apărarea licenţei şi a IP (proprietății intelectuale) a FinTPc astfel încât posibile contribuţii maliţioase neanalizate să nu poată fi comise în codul aplicaţiei precum şi eventualele bifurcări să nu poată să fie asociate legal cu Allevo.

IT&C Directory

ANIS (Asociaţia Patronală a Industriei de Software și Servicii)

Banking News

Blog post

The Paypers

Fintech Finance

Banking News

The Fintech Magazine

The Paypers

Piața Financiară

Financial IT

The Fintech Finance Magazine

Table of Contents

Cuprins

Despre Allevo pe scurt

Motivația alegerii modelului open source

Comunitatea FINkers United

Proiectul TOSS (Treasure Open Source Software)

FinTPc ca aplicație open source

Rezultatele implementării TOSS - livrabile

Proiectarea unui nou portal www.allevo.ro

Proiectarea unui nou portal www.fintp.org

IT&C Directory

ANIS (Asociaţia Patronală a Industriei de Software și Servicii)

Banking News

Blog post

The Paypers

Fintech Finance

Banking News

The Fintech Magazine

The Paypers

Piața Financiară

Financial IT

The Fintech Finance Magazine